Tað rætta er Jónas Broncks gøta og Mariugøta. Tá ið gøtunøvn innihalda eitt fólkanavn, er reglan, at navnið og gøta verða skrivað saman, tá ið fólkanavnið er eitt einstakt navn, t. d. Maria + gøta = Mariugøta, men tá ið fólkanavnið er fleiri nøvn, vanliga fornavn og eftirnavn, verður gøta skrivað leyst frá hinum nøvnunum, t. d. Jónas Bronck + gøta = Jónas Broncks gøta. Tað eigur at vera Ovari Vegur. Hava vit staðarnøvn, sum innihalda lýsingarorð + navnorð, verða tey skrivað í einum, tá ið lýsingarorðið er í grundstigi, t. d. Svartifossur og Gráisteinur, men í tveimum og bæði orðini við stórum, tá lýsingarorðið er í mið-ella hástigi, t. d. Ovari Vegur og Norðasta Horn. Kelda: Málstovan-Marius Staksberg Hvat er rætt at brúka á einum skelti? á Heyggi ella Á Heyggi? í Brekkuni ella Í Brekkuni? Tað rætta er Á Heyggi og Í Brekkuni. Tá talan er um eitt navn á einum skelti ella korti, eigur tað at byrja við stórum. Um skrivað verður: Eg búgvi á Heyggi ella í Brekkuni, skal tað vera við lítlum. Kelda: Eivind Weyhe, lektari í málfrøði Fyrisetingar-býir og bygdir í hvørjumfalli Her ber til at síggja ein lista við bygdum og býum í hvørjumfalli og hvussu fyrisetingar verða brúktar [hygg her] Broytingar í nøvnum sambært Staðarnavnanevndini Bygdanøvn Gamalt navn Nýtt navn 30-11-2010 Ánir Ánirnar 30-11-2010 30-11-2010 30-11-2010 Kolbanagjógv Kolbeinagjógv 30-11-2010 30-11-2010 Skáli Skála 15-08-2011 Skúgvoy 31-08-2011 Øravík Ørðavík 31-08-2011 Øravíkslíð Ørðavíkslíð Oyggjanøvn Gamalt navn Nýtt navn 15-08-2011 Skúgvoy Kelda: Staðarnavnanevndin Vilt tú vita meira, so send ein teldupost til Stein Fossá á Umhvørvisstovuni-SteinF @ us. fo.